CELEX: 52008PC0762
Language: el
Date: 2008-11-19
Title: Πρόταση για οδηγία του Ευρωπαϊκού Κοινοβουλίου και του Συμβουλίου περί τροποποίησης της οδηγίας 87/372/ΕΟΚ του Συμβουλίου σχετικά με τις ζώνες συχνοτήτων που θα διατεθούν για τη συντονισμένη εισαγωγή των πανευρωπαϊκών ψηφιακών κυψελωτών δημόσιων επίγειων κινητών επικοινωνιών στην Κοινότητα

Σημαντική ανακοίνωση νομικού περιεχομένου

|

52008PC0762

Πρόταση για οδηγία του Ευρωπαϊκού Κοινοβουλίου και του Συμβουλίου περί τροποποίησης της οδηγίας 87/372/ΕΟΚ του Συμβουλίου σχετικά με τις ζώνες συχνοτήτων που θα διατεθούν για τη συντονισμένη εισαγωγή των πανευρωπαϊκών ψηφιακών κυψελωτών δημόσιων επίγειων κινητών επικοινωνιών στην Κοινότητα  /* COM/2008/0762 τελικό - COD 2008/0214 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 19.11.2008COM(2008) 762 τελικό2008/0214 (COD)Πρόταση γιαΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥπερί τροποποίησης της οδηγίας 87/372/ΕΟΚ του Συμβουλίου σχετικά με τις ζώνες συχνοτήτων που θα διατεθούν για τη συντονισμένη εισαγωγή των πανευρωπαϊκών ψηφιακών κυψελωτών δημόσιων επίγειων κινητών επικοινωνιών στην Κοινότητα(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠεριεχόμενο της προτασησ |110 | Αιτιολόγηση και στόχοι της πρότασης Η παρούσα πρόταση αποβλέπει στην τροποποίηση της οδηγίας 87/372/ΕΟΚ του Συμβουλίου σχετικά με τις ζώνες συχνοτήτων που θα διατεθούν για τη συντονισμένη εισαγωγή των πανευρωπαϊκών ψηφιακών κυψελωτών δημόσιων επίγειων κινητών επικοινωνιών στην Κοινότητα (εφεξής οδηγία GSM) ώστε να καταστεί δυνατή η χρήση αυτών των ζωνών από συστήματα ικανά να παρέχουν υπηρεσίες ηλεκτρονικών επικοινωνιών που δεν περιορίζονται σε GSM. Στόχος είναι να καταστεί δυνατή ευρύτερη επιλογή υπηρεσιών και τεχνολογιών και έτσι να μεγιστοποιηθεί ο ανταγωνισμός στη χρήση των ζωνών που μέχρι σήμερα καλύπτονται από την οδηγία GSM, εξασφαλίζοντας παράλληλα ότι οι υπηρεσίες παραμένουν συντονισμένες και ότι διασφαλίζεται η συνεχής λειτουργία του GSM. Για το σκοπό αυτό, η χρήση του εν λόγω ραδιοφάσματος δεν θα επιτρέπεται μόνο για το GSM, αλλά και για άλλες πανευρωπαϊκές υπηρεσίες ηλεκτρονικών επικοινωνιών, πέρα από το GSM. Ως πρώτο βήμα περιλαμβάνεται το UMTS, αναγνωρίζοντας παράλληλα ότι και άλλα συστήματα μπορούν επίσης να συνυπάρχουν στις ζώνες αυτές. Προς τούτο απαιτούνται νέες εναρμονισμένες τεχνικές προϋποθέσεις για τις εν λόγω ζώνες του ραδιοφάσματος, οι οποίες θα οριστούν με απόφαση της Επιτροπής που πρόκειται να εκδοθεί βάσει της απόφασης 676/2002/ΕΚ του Ευρωπαϊκού Κοινοβουλίου και του Συμβουλίου της 7ης Μαρτίου 2002, σχετικά με ένα κανονιστικό πλαίσιο για την πολιτική του ραδιοφάσματος στην Ευρωπαϊκή Κοινότητα (εφεξής απόφαση για το ραδιοφάσμα). |120 | Ευρύτερο πλαίσιο Η ανάγκη για πλήρη αξιοποίηση των δυνατοτήτων που προσφέρουν τα σύγχρονα τηλεπικοινωνιακά δίκτυα, ιδίως της κινητής τηλεφωνίας, για την οικονομική ανάπτυξη της Κοινότητας έχει αναγνωριστεί στην οδηγία 87/372/ΕΟΚ του Συμβουλίου, της 25ης Ιουνίου 1987, σχετικά με τις ζώνες συχνοτήτων που θα διατεθούν για τη συντονισμένη εισαγωγή των πανευρωπαϊκών ψηφιακών κυψελωτών δημόσιων επίγειων κινητών στην Κοινότητα, η οποία συμπληρώνεται με τη σύσταση του Συμβουλίου της 25ης Ιουνίου 1987, για τη συντονισμένη εισαγωγή των δημόσιων πανευρωπαϊκών κυψελωτών ψηφιακών χερσαίων κινητών επικοινωνιών στην Κοινότητα[1][2] και από το ψήφισμα του Συμβουλίου, της 14ης Δεκεμβρίου 1990, σχετικά με το τελικό στάδιο εφαρμογής της συντονισμένης εγκατάστασης στην Κοινότητα πανευρωπαϊκών ψηφιακών κυψελωτών δημοσίων επίγειων κινητών επικοινωνιών (GSM)[3]. Η στροφή προς τη δεύτερη γενιά του συστήματος ψηφιακών κυψελωτών κινητών επικοινωνιών που αποκαλείται GSM, θεωρήθηκε μοναδική ευκαιρία για την εδραίωση γνήσια πανευρωπαϊκών κινητών επικοινωνιών. Χάρη στις νέες τεχνολογικές εξελίξεις, υπάρχουν σήμερα νέες ψηφιακές τεχνολογίες που μπορούν να παρέχουν καινοτόμες πανευρωπαϊκές ευρυζωνικές υπηρεσίες που θα συνυπάρχουν με το GSM στη ζώνη των 900 MHz. Αυτή η ζώνη είναι ιδιαίτερα πολύτιμη, καθώς διαθέτει καλά χαρακτηριστικά διάδοσης, καλύπτει μεγαλύτερες αποστάσεις από ό,τι οι ζώνες υψηλότερων συχνοτήτων, και διευκολύνει την επέκταση σύγχρονων υπηρεσιών φωνής, δεδομένων και πολυμέσων σε αραιοκατοικημένες και αγροτικές περιοχές. Επομένως, ενώ παράλληλα παραμένει διαθέσιμο το GSM για τους χρήστες σε όλη την Ευρώπη, ως συμβολή στην επίτευξη των στόχων της εσωτερικής αγοράς και της πρωτοβουλίας i2010 «Ευρωπαϊκή κοινωνία της πληροφορίας για την ανάπτυξη και την απασχόληση"[4] και για τη μεγιστοποίηση του ανταγωνισμού με την προσφορά στους χρήστες μεγάλης επιλογής υπηρεσιών και τεχνολογιών, πρέπει να ανοίξει με συντονισμένο τρόπο η χρήση της ζώνης των 900 MHz και σε άλλους τύπους τεχνολογιών για την παροχή και άλλων συμβατών προηγμένων πανευρωπαϊκών υπηρεσιών. Η οδηγία GSM απαιτεί σήμερα από τα κράτη μέλη να διατηρούν ολόκληρη τη ζώνη των 890-915 MHz και των 935-960 MHz για το GSM. Αυτός ο περιορισμός εμποδίζει τη χρήση των ζωνών από άλλα πανευρωπαϊκά συστήματα εκτός του GSM, που είναι ικανά να παρέχουν προηγμένες διαλειτουργικές υπηρεσίες φωνής, δεδομένων και πολυμέσων με υψηλό εύρος ζώνης διανομής. Τα νέα αυτά πανευρωπαϊκά συστήματα, όπως το σύστημα UMTS, προσφέρουν δυνατότητες που ξεπερνούν το σύστημα GSM και έχουν καταστεί βιώσιμα από την εποχή έκδοσης της οδηγίας GSM, προ 20ετίας, χάρη στην τεχνολογική εξέλιξη. Επιπλέον, υπάρχει σαφής ζήτηση της αγοράς για συναφείς υπηρεσίες. Συνεπώς, είναι απαραίτητη η τροποποίηση της οδηγίας GSM για την άρση του παρόντος περιορισμού χρήσης του ραδιοφάσματος μόνο για GSM. Προτείνεται το Ευρωπαϊκό Κοινοβούλιο και το Συμβούλιο να τροποποιήσουν την οδηγία για να αρθεί ο περιορισμός χρήσης της ζώνης των 900 MHz για μία μόνο υπηρεσία και έτσι να ανοίξει η ζώνη και σε άλλα δίκτυα. Σε συνδυασμό με την έγκριση της τροπολογίας αυτής, απαιτείται η λήψη κατάλληλων μέτρων για την υλοποίηση της προτεινόμενης αλλαγής με τρόπο που να διασφαλίζει την παροχή υπηρεσιών GSM οι οποίες σήμερα χρησιμοποιούν τις ζώνες. Κατά συνέπεια, πρέπει να θεσπιστούν οι τεχνικές προϋποθέσεις ώστε να καταστεί δυνατή η συνύπαρξη των νέων συστημάτων στη ζώνη των 900 MHz, παράλληλα με τα συστήματα GSM. Σύμφωνα με την πολιτική για βελτίωση της νομοθεσίας, η απόφαση για το ραδιοφάσμα προβλέπει τα έννομα μέσα για την έγκριση τέτοιων μέτρων εναρμόνισης. Προβλέπεται μηχανισμός που θα επιτρέπει την ταχεία αντίδραση στην τεχνολογική εξέλιξη και την θέσπιση δεσμευτικών μέτρων τεχνικής εναρμόνισης σε κοινοτικό επίπεδο υπό μορφή αποφάσεων της Επιτροπής. Αυτό θα εξασφαλίσει ασφάλεια δικαίου για την εναρμονισμένη χρήση της ζώνης. Ενώ η ζώνη των 900 MHz ανοίγει για πρόσθετα συστήματα, η τρέχουσα χρήση του GSM στην εν λόγω ζώνη πρέπει να συνεχίσει να προστατεύεται σε ολόκληρη την Κοινότητα εφόσον υπάρχει εύλογη ζήτηση για την υπηρεσία, λαμβάνοντας υπόψη τη μεγάλη σημασία των υπηρεσιών GSM για την πολιτική των ηλεκτρονικών επικοινωνιών στην Κοινότητα. |130 | Υφιστάμενες διατάξεις στο πεδίο της πρότασης Η χρήση των εν λόγω ζωνών συχνοτήτων διέπεται από την οδηγία GSM η οποία πρόκειται να τροποποιηθεί. Στη συνέχεια, η Επιτροπή θα εκδώσει απόφαση βάσει της απόφασης για το ραδιοφάσμα για τον καθορισμό των νέων εναρμονισμένων τεχνικών όρων χρήσης του ραδιοφάσματος. |140 | Συνάφεια με άλλες πολιτικές και στόχους της Ένωσης Η πολιτική ραδιοφάσματος πρέπει να ανταποκρίνεται στην αυξανόμενη και εξελισσόμενη ποικιλία των πλατφορμών ραδιοπρόσβασης για δημόσιες ασύρματες επικοινωνίες και να υποστηρίζει τον υπερκείμενο πολιτικό στόχο της ενίσχυσης της εσωτερικής αγοράς της ΕΕ και της ευρωπαϊκής ανταγωνιστικότητας, με την εξασφάλιση ευνοϊκού για την καινοτομία ρυθμιστικού περιβάλλοντος, που έχει ως αποτέλεσμα την εμφάνιση ευρείας ποικιλίας κινητών υπηρεσιών και εφαρμογών. Αυτό μπορεί να επιτευχθεί με την εισαγωγή περισσότερης ευελιξίας στη διαχείριση των πόρων του ραδιοφάσματος για ασύρματες ηλεκτρονικές επικοινωνίες, με παράλληλη διατήρηση της εναρμόνισης, όπου αυτό είναι απαραίτητο. Όσον αφορά τη χρήση των συχνοτήτων, πρέπει γενικά να εφαρμόζονται ελάχιστα περιοριστικές τεχνικές προϋποθέσεις, βάσει της προσέγγισης WAPECS (Πολιτική ασύρματης πρόσβασης σε υπηρεσίες ηλεκτρονικών επικοινωνιών), η οποία περιγράφεται από την ομάδα για την πολιτική ραδιοφάσματος (εφεξής RSPG), στη γνωμοδότησή της με ημερομηνία 23 Νοεμβρίου 2005. Η προσέγγιση αυτή θέτει την τεχνολογική ουδετερότητα και την ουδετερότητα των υπηρεσιών ως στόχους πολιτικής για την επίτευξη πιο ευέλικτης και αποτελεσματικής χρήσης του ραδιοφάσματος. Οι στόχοι αυτοί πρέπει να εισαχθούν σταδιακά ώστε να αποφευχθεί διατάραξη της αγοράς. Η Επιτροπή επέμεινε επίσης σε πιο ευέλικτη χρήση του ραδιοφάσματος στην ανακοίνωσή της σχετικά με την «Ταχεία πρόσβαση σε ραδιοφάσμα για υπηρεσίες ασύρματων ηλεκτρονικών επικοινωνιών μέσω μεγαλύτερης ευελιξίας»[5], καθώς και στην ανάγκη συνεκτικής και αναλογικής λύσης όσον αφορά την καθιέρωση πιο ευέλικτης χρήσης του ραδιοφάσματος για υπηρεσίες ηλεκτρονικών επικοινωνιών που χρησιμοποιούν συστήματα δεύτερης (GSM) και τρίτης γενιάς (π.χ. UMTS). |Διαβούλευση με τα ενδιαφερομενα μερη και εκτιμηση του αντικτυπου |Διαβούλευση με τα ενδιαφερόμενα μέρη |211 | Μέθοδοι διαβούλευσης, κύριοι τομείς παρέμβασης και γενικά χαρακτηριστικά των συνομιλητών Η χρήση της ζώνης 900 MHz, η ανάπτυξη νέων συστημάτων, συμπεριλαμβανομένων των UMTS και την εξέλιξη της χρήσης του φάσματος προς την κατεύθυνση της μεγαλύτερης ευελιξίας τελούν υπό τη διαρκή επανεξέταση της Επιτροπής. Στις 21 Φεβρουαρίου 2006 διοργανώθηκε στις Βρυξέλλες συνάντηση εργασίας σχετικά με τη WAPECS. Με βάση εντολή της 5ης Ιουλίου 2006 από την Επιτροπή, εκπονήθηκαν αρκετές μελέτες από την CEPT και την οικεία επιτροπή ηλεκτρονικών επικοινωνιών (εφεξής ECC) και υποβλήθηκαν στην επιτροπή ραδιοφάσματος (εφεξής RSC) και την Ευρωπαϊκή Επιτροπή· σε αυτές περιλαμβάνονται η έκθεση 82 της ECC σχετικά με τη συμβατότητα του UMTS που λειτουργεί στις ζώνες συχνοτήτων GSM 900 MHz και 1800 MHz GSM (Μάιος 2006) και η έκθεση 96 της ECC σχετικά με τη συμβατότητα μεταξύ UMTS 900/1800 και συστημάτων που λειτουργούν σε παρακείμενες ζώνες (Μάρτιος 2007). Οι εκθέσεις αυτές έχουν αποτελέσει αντικείμενο δημόσιας διαβούλευσης που διοργανώθηκε από την ECC. Η ECC διεξήγαγε μελέτες και ενέκρινε σειρά εκθέσεων από το 1997 σχετικά με την εφαρμογή του UMTS, και εξέτασε τις τρέχουσες και μελλοντικές χρήσεις της ζώνης 900 MHz. Η CEPT βρίσκεται σε επαφή με φορείς τυποποίησης που ασχολούνται με την οικογένεια προτύπων IMT-2000 (συμπεριλαμβανομένου του UMTS), όπως το έργο εταιρικής συνεργασίας τρίτης γενιάς (3GPP) στο οποίο συμμετέχουν οργανισμοί τυποποίησης για τις τηλεπικοινωνίες από διάφορες περιοχές (ARIB, CCSA, ETSI, ATIS, TTA και TTC) και στο οποίο εκπροσωπείται η βιομηχανία για την ανάπτυξη προδιαγραφών συστήματος. Με βάση αυτά τα δεδομένα, η ECC μελέτησε τη δυνατότητα εισαγωγής καναλιών UMTS στις ζώνες που χρησιμοποιούνται από το GSM χωρίς πρόκληση παρεμβολών σε γειτονικά κανάλια GSM. Οι μελέτες συνεχίζονται σε άλλα συστήματα που αποτελούν μέρος της οικογένειας ITU IMT. Μελέτες έχουν επίσης πραγματοποιηθεί για την εξέταση του δυνητικού αντίκτυπου σε υπηρεσίες και συστήματα που λειτουργούν σε παρακείμενες ζώνες. Οι εθνικές αρχές, το Ευρωπαϊκό Ινστιτούτο Τηλεπικοινωνιακών Προτύπων (ETSI), ο κλάδος, ομάδες χρηστών και άλλα ενδιαφερόμενα μέρη έχουν λάβει μέρος σε ειδική ομάδα έργου (PT1), υπό την αιγίδα της ECC, όπου έχουν συγκεντρωθεί και μελετηθεί πληροφορίες για τα συστήματα παρακείμενων ζωνών. Η ECC διοργάνωσε δημόσια διαβούλευση το 2006, πριν από την έκδοση της απόφασης ECC/DEC/(06)13 της ECC, στην οποία συστήνεται το άνοιγμα των ζωνών των 900 και 1800 MHz και σε άλλα συστήματα εκτός του GSM. |212 | Σύνοψη των απαντήσεων και τρόπος με τον οποίον ελήφθησαν υπόψη Οι εκθέσεις της CEPT καταλήγουν στο συμπέρασμα ότι τα δίκτυα UMTS μπορούν να αναπτυχθούν και να εγκατασταθούν σε αστικές, ημιαστικές και αγροτικές περιοχές σε συνύπαρξη με δίκτυα GSM900/1800, χρησιμοποιώντας τις κατάλληλες αποστάσεις μεταξύ φερουσών συχνοτήτων. Κατά τη διαβούλευση επιβεβαιώθηκε ότι υπάρχει ζήτηση για τη χρήση της ζώνης των 900 MHz για UMTS, ενώ υποστηρίχθηκαν τα συμπεράσματα της CEPT. Η εισαγωγή συστημάτων, όπως το UMTS, σε ζώνη των 900 MHz είναι επίσης σημαντική από τη σκοπιά της κοινοτικής πολιτικής, καθώς αυτό θα καταστήσει δυνατή την περαιτέρω ανάπτυξη πανευρωπαϊκών υπηρεσιών ηλεκτρονικών επικοινωνιών, εξασφαλίζοντας ότι οι ίδιες ή ισοδύναμες υπηρεσίες από άποψη λειτουργικότητας είναι προσβάσιμες στο σύνολο των καταναλωτών σε ολόκληρη την Κοινότητα. Από τη δημόσια διαβούλευση που διεξήγαγε η CEPT για λογαριασμό της Επιτροπής για τις εκθέσεις 82 και 96 της ECC προέκυψε ότι υπάρχει ευρεία υποστήριξη εκ μέρους του κλάδου των κινητών επικοινωνιών υπέρ του ανοίγματος των ζωνών συχνοτήτων που προηγουμένως ήταν δεσμευμένες για συστήματα GSM, με σαφή οφέλη για τον κλάδο και τους καταναλωτές. Ορισμένοι χρήστες σε παρακείμενες ζώνες συχνοτήτων αρχικά είχαν εκφράσει ανησυχίες σχετικά με πιθανές παρεμβολές, οι ανησυχίες όμως αυτές αντιμετωπίστηκαν στην έκθεση 96 της ECC της CEPT. |Συλλογή και χρήση της εμπειρογνωμοσύνης |221 | Σχετικοί επιστημονικοί τομείς / τομείς εμπειρογνωμοσύνης Διαχείριση του ραδιοφάσματος, ηλεκτρονικές επικοινωνίες· τεχνική εμπειρογνωμοσύνη της CEPT, καθώς και οργανισμών τυποποίησης. |222 | Μεθοδολογία που χρησιμοποιήθηκε Η Επιτροπή ζήτησε τη γνώμη της CEPT σχετικά με τις τεχνικές προϋποθέσεις για τη συνύπαρξη του GSM με άλλες τεχνολογίες στις ζώνες των 900 MHz, καθώς και για τον αντίκτυπο αυτών των άλλων συστημάτων σε εφαρμογές σε παρακείμενες ζώνες, συμπεριλαμβανομένων των υφιστάμενων εφαρμογών και των μελλοντικών αεροναυτικών επικοινωνιών που λειτουργούν πάνω από τα 960 MHz, που προορίζονται για τη στήριξη της ευρωπαϊκής πολιτικής μεταφορών. |223 | Κυριότεροι οργανισμοί / εμπειρογνώμονες που συμμετείχαν στις διαβουλεύσεις Εθνικές αρχές, το ETSI, χρήστες GSM και τρίτης γενιάς, φορείς εκμετάλλευσης επικοινωνιών, κατασκευαστές και άλλα ενδιαφερόμενα μέρη. |2249 | Σύνοψη των γνωμοδοτήσεων που ελήφθησαν και χρησιμοποιήθηκαν Δεν αναφέρθηκαν σοβαροί κίνδυνοι με ανεπανόρθωτες συνέπειες. |225 | Η Επιτροπή διαπίστωσε από τις εκθέσεις της ECC ότι η χρήση της ζώνης για GSM μπορεί να μοιραστεί με το UMTS ως άλλο πανευρωπαϊκό σύστημα επικοινωνιών, για την επίτευξη των στόχων της κοινοτικής πολιτικής ηλεκτρονικών επικοινωνιών. Για πιο αποδοτική χρήση της ζώνης των 900 MHz, η οδηγία GSM πρέπει να τροποποιηθεί και να θεσπιστεί νέο εναρμονισμένο πλαίσιο με απόφαση της Επιτροπής |226 | Μέσα που χρησιμοποιήθηκαν για τη δημοσίευση των συμβουλών των εμπειρογνωμόνων Οι εκθέσεις της CEPT διατίθενται στις διευθύνσεις: http://www.erodocdb.dk/Docs/doc98/official/pdf/ECCREP082.PDF http://www.erodocdb.dk/Docs/doc98/official/pdf/ECCREP096.PDF και οι εκθέσεις της RSC: http://ec.europa.eu/information_society/policy/radio_spectrum/docs/ref_docs/rsc18_public_docs/rsc06_99_ecc_int_rep_wapecs.pdf. |230 | Εκτίμηση του αντίκτυπου Καθώς με αυτορύθμιση, συρρύθμιση ή με κανονιστική ρύθμιση από εθνικές αρχές δεν μπορεί να τροποποιηθεί η οδηγία GSM ώστε να εξασφαλιστεί έγκαιρη και εναρμονισμένη καθιέρωση ενός νέου συστήματος για την επίτευξη των στόχων των κοινοτικών πολιτικών, για την τροποποίηση της εν λόγω οδηγίας απαιτείται έκδοση οδηγίας του Συμβουλίου και του ΕΚ. Επιπλέον, με απόφαση της Επιτροπής βάσει της απόφασης για το ραδιοφάσμα θα τεθούν νέοι εναρμονισμένοι τεχνικοί όροι, όπως συμφωνήθηκε με τη βοήθεια της τεχνικής εμπειρογνωμοσύνης της CEPT και τη συνδρομή της RSC. Το νέο σύστημα θα ωφελήσει το σύνολο του τομέα των ηλεκτρονικών επικοινωνιών καθώς και τους καταναλωτές. Είναι σημαντικό για την εσωτερική αγορά, οι όροι για τη χρήση της ζώνης των 900 MHz να είναι ανοιχτοί και εναρμονισμένοι σε κοινοτικό επίπεδο, ώστε να διευκολύνεται η εισαγωγή πανευρωπαϊκών υπηρεσιών και να προσφέρεται η μέγιστη ελευθερία στους καταναλωτές ως προς την επιλογή των υπηρεσιών και στους χρήστες του φάσματος ως προς την επιλογή των τεχνολογιών. Η ύπαρξη διαθέσιμου φάσματος ραδιοσυχνοτήτων θα συμβάλλει στην επίτευξη των στόχων του προγράμματος δράσης της Λισαβόνας και της πρωτοβουλίας i2010 - Ευρωπαϊκή Κοινωνία της Πληροφορίας για την ανάπτυξη και την απασχόληση[6] για την αξιοποίηση του δυναμικού της ψηφιακής οικονομίας για τη δημιουργία ανάπτυξης, θέσεων εργασίας και για ευρύτερη διάδοση της χρήσης σύγχρονων υπηρεσιών. Ειδικότερα, το μέτρο θα ήταν προς όφελος των ευρωπαίων πολιτών, μειώνοντας σημαντικά τα εμπόδια στην εγκατάσταση προηγμένων υπηρεσιών κινητών επικοινωνιών και ξεπερνώντας το γεωγραφικό ψηφιακό χάσμα. Άλλα συστήματα, εκτός του GSM, αναμένεται να αναπτυχθούν και να διαδοθούν σε όλη την Ευρώπη ταχύτερα, ιδιαίτερα στις αγροτικές περιοχές. Για νέες, υψηλής απόδοσης ασύρματες υπηρεσίες δεδομένων και πολυμέσων (π.χ. περιήγηση στο διαδίκτυο και κινητή τηλεόραση) απαιτούνται δίκτυα πρόσβασης όπως τα δίκτυα κινητής τηλεφωνίας τρίτης γενιάς με χρήση τεχνολογιών UMTS που προσφέρουν υψηλότερες ταχύτητες δεδομένων από το GSM. Το μέτρο θα βελτιώσει επίσης την ποιότητα των υπηρεσιών και θα μειώσει το κόστος για τον καταναλωτή. Τα δίκτυα κινητής τηλεφωνίας τρίτης γενιάς περιορίζονται συνήθως στις υψηλότερες συχνότητες με λιγότερο ευνοϊκά χαρακτηριστικά διάδοσης από ό,τι η ζώνη των 900 MHz, και ως εκ τούτου συνεπάγονται υψηλότερο κόστος ανάπτυξης δικτύου. Επιπλέον, οι υψηλότερες συχνότητες διεισδύουν δυσκολότερα σε κτίρια, σε βάρος της ποιότητας των παρεχόμενων υπηρεσιών και των τιμών καταναλωτή. Τέλος, το μέτρο θα συμβάλει στην οικονομική ανάπτυξη του τομέα, διευκολύνοντας την εγκατάσταση προηγμένων υπηρεσιών κινητών επικοινωνιών. Αυτό θα ανοίξει νέες πηγές εσόδων για τους φορείς εκμετάλλευσης και θα αυξήσει τη ζήτηση για εξοπλισμό (υποδομή δικτύου, νέα γενιά τερματικών). Το μέτρο θα έχει θετικό αντίκτυπο στο περιβάλλον, καθώς θα μειωθεί ο αριθμός των απαιτούμενων σταθμών βάσης, εξαιτίας της χρήσης χαμηλότερων συχνοτήτων. Επίσης, θα μειωθεί ο κίνδυνος να προκύψουν διαφορές που αφορούν την καταλληλότητα των τοποθεσιών των σταθμών βάσης. Όσον αφορά τον περιβαλλοντικό αντίκτυπο, η ανάγκη προστασίας της υγείας από τις ηλεκτρομαγνητικές εκπομπές δεν επηρεάζεται από τα προτεινόμενα μέτρα. Αυτό το θέμα καλύπτεται από την οδηγία 2004/40/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με τις ελάχιστες προδιαγραφές υγείας και ασφάλειας όσον αφορά την έκθεση των εργαζομένων σε κινδύνους προερχόμενους από φυσικούς παράγοντες (ηλεκτρομαγνητικά πεδία), και τη σύσταση του Συμβουλίου 1999/519/EΚ, της 12ης Ιουλίου 1999, για τον περιορισμό της έκθεσης του κοινού σε ηλεκτρομαγνητικά πεδία (0 Hz έως 300 GHz). Όσον αφορά το ραδιοεξοπλισμό, η προστασία της υγείας εξασφαλίζεται με τη συμμόρφωση του εν λόγω εξοπλισμού με τις βασικές απαιτήσεις της οδηγίας 1999/5/ΕΚ του Ευρωπαϊκού Κοινοβουλίου και του Συμβουλίου, της 9ης Μαρτίου 1999, σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών (οδηγία Ρ & TTE). Οι επιπτώσεις των ηλεκτρομαγνητικών πεδίων στην υγεία αποτελούν αντικείμενο διαρκούς εξέτασης εκ μέρους της Επιτροπής. Για παράδειγμα, η επιστημονική επιτροπή της Επιτροπής για τους εμφανιζόμενους και πρόσφατα εντοπισμένους κινδύνους για την υγεία (SCENIHR) προέβη πρόσφατα σε συνολική αναθεώρηση των νέων επιστημονικών δεδομένων που προέκυψαν από πρόσφατες μελέτες. |Νομικά στοιχεια της προτασης |305 | Σύνοψη της προτεινόμενης δράσης Για να είναι δυνατή η χρησιμοποίηση της ζώνης των 900 MHz από τις διάφορες πανευρωπαϊκές υπηρεσίες σύμφωνα με τους στόχους της κοινοτικής πολιτικής και τη ζήτηση της αγοράς για κινητές επικοινωνίες, προτείνεται να τροποποιηθεί η οδηγία 87/372/ΕΟΚ του Συμβουλίου ώστε η ζώνη συχνοτήτων να ανοίξει και για άλλες, πιο προηγμένες πανευρωπαϊκές ευρυζωνικές επικοινωνίες, εφόσον μπορούν να συνυπάρχουν με το GSM και, στη συνέχεια, η Επιτροπή, βάσει της απόφασης για το ραδιοφάσμα, να εκδώσει απόφαση όσον αφορά την εναρμόνιση των απαραίτητων τεχνικών προϋποθέσεων για τη χρήση της ζώνης αυτής. |310 | Νομική βάση Άρθρο 95 της συνθήκης EΚ. |320 | Αρχή της επικουρικότητας Η αρχή της επικουρικότητας εφαρμόζεται εφόσον η πρόταση δεν εμπίπτει στην αποκλειστική αρμοδιότητα της Κοινότητας. |Οι στόχοι της πρότασης δεν μπορούν, ωστόσο, να επιτευχθούν επαρκώς από τα κράτη μέλη για τους ακόλουθους λόγους. |321 | Η εξασφάλιση εναρμονισμένης χρήσης της ζώνης των 900 MHz για την κάλυψη των αναγκών της κοινοτικής πολιτικής δεν μπορεί να επιτευχθεί ικανοποιητικά από τα κράτη μέλη μεμονωμένα και μπορεί να επιτευχθεί καλύτερα σε κοινοτικό επίπεδο, με θέσπιση μέτρων εσωτερικής αγοράς βάσει της απόφασης για το ραδιοφάσμα. Ωστόσο, η υιοθέτηση ενός νέου συστήματος απαιτεί τροποποίηση της οδηγίας GSM. |323 | Η οδηγία GSM μπορεί να τροποποιηθεί μόνο με άλλη οδηγία του Συμβουλίου και του Κοινοβουλίου. Οι νέοι εναρμονισμένοι τεχνικοί όροι για τη χρήση της ζώνης των 900 MHz πρέπει να θεσπιστούν σε κοινοτικό επίπεδο ώστε να εξασφαλιστεί έγκαιρη και εναρμονισμένη κάλυψη των στόχων κοινοτικής πολιτικής. |Οι στόχοι της πρότασης μπορούν να επιτευχθούν καλύτερα με κοινοτική δράση για τους ακόλουθους λόγους. |324 | Είναι απαραίτητη η τροποποίηση της οδηγίας GSM και η έγκριση των όρων συνύπαρξης GSM και UMTS, με ταυτόχρονη πρόβλεψη συνύπαρξης και άλλων συστημάτων στις ζώνες αυτές, μέσω δεσμευτικού κοινοτικού μέτρου εναρμόνισης, ώστε να εξασφαλιστεί έγκαιρη και εναρμονισμένη εισαγωγή των νέων όρων χρήσης του ραδιοφάσματος στα κράτη μέλη. Χωρίς ένα τέτοιο μέτρο, δεν υπάρχει εγγύηση για εναρμονισμένη και έγκαιρη λύση. |325 | Η σημερινή μορφή της οδηγίας GSM απαγορεύει τη χρήση της ζώνης των 900 MHz από άλλα πανευρωπαϊκά συστήματα, όπως το UMTS, και κατά συνέπεια αποτελεί εμπόδιο στην ανάπτυξη της κοινωνίας της πληροφορίας στην Ευρωπαϊκή Ένωση. Η εναρμονισμένη χρήση της ζώνης των 900 MHz μπορεί να στηρίξει πρόσθετες εφαρμογές που ανταποκρίνονται στους τρέχοντες στόχους της κοινοτικής πολιτικής. |Κατά συνέπεια, η πρόταση συνάδει με την αρχή της επικουρικότητας. |Αρχή της αναλογικότητας Η πρόταση συνάδει με την αρχή της αναλογικότητας για τους εξής λόγους. |331 | Η οδηγία GSM θα τροποποιηθεί και η Επιτροπή θα καθιερώσει τις νέες εναρμονισμένες τεχνικές προϋποθέσεις για την ζώνη των 900 MHz, με τη συνδρομή της RSC, διατηρώντας παράλληλα τη λειτουργία των υπηρεσιών GSM. Τα προτεινόμενα μέτρα περιορίζονται στις ζώνες του ραδιοφάσματος που σχετίζονται με τις υπηρεσίες ηλεκτρονικών επικοινωνιών για πανευρωπαϊκές εφαρμογές. Με δεδομένη την εξέλιξη της τεχνολογίας και των αναγκών των καταναλωτών, οι ζώνες αυτές πρέπει να τελούν υπό αναθεώρηση, ώστε να μπορούν επίσης να καθιερωθούν και άλλα συστήματα πανευρωπαϊκής κλίμακας και να συνυπάρχουν με το GSM και το UMTS. Το μέτρο αυτό δεν επηρεάζει τη χορήγηση από τα κράτη μέλη των δικαιωμάτων χρήσης ραδιοφάσματος. Εφόσον είναι δυνατόν, τα κράτη μέλη θα μπορούν επίσης να καθιερώνουν πρόσθετα συστήματα στη ζώνη, υπό την προϋπόθεση ότι αυτά μπορούν να συνυπάρχουν με τα συστήματα GSM. |Επιλογή μέσων |341 | Προτεινόμενα μέσα: οδηγία βάσει του άρθρου 95 EΚ. |342 | Άλλα μέσα δεν θα ήταν κατάλληλα για τους ακόλουθους λόγους. Η οδηγία GSM μπορεί να τροποποιηθεί μόνο με οδηγία, η οποία εκδίδεται με βάση το (παλιό) άρθρο 100 της συνθήκης ΕΚ. Ενώ θα διαφυλαχθεί η επιχειρησιακή εκμετάλλευση του GSM, που κατέστη δυνατή από την παρούσα οδηγία, η τροποποιημένη οδηγία και τα επακόλουθα τεχνικά εκτελεστικά μέτρα θα εξασφαλίζουν ότι και άλλα πανευρωπαϊκά συστήματα, συμπεριλαμβανομένου ως πρώτου βήματος του UMTS, θα μπορούν να συνυπάρχουν με το GSM στη ζώνη των 900 MHz. |Επιπτώσεις για τον προϋπολογισμο |409 | Η πρόταση δεν έχει επιπτώσεις για τον κοινοτικό προϋπολογισμό. |Συμπληρωματικές πληροφοριεσ |510 | Απλοποίηση |511 | Η πρόταση θα εξασφαλίσει τη βελτίωση και την απλούστευση της νομοθεσίας, των διοικητικών διαδικασιών για τις δημόσιες αρχές (κοινοτικές ή εθνικές), και των διοικητικών διαδικασιών για τους ιδιώτες. Όπως έχει επί του παρόντος, η οδηγία GSM αποτελεί εμπόδιο στην τεχνολογική πρόοδο και στερεί από τον κλάδο και τους καταναλωτές ένα κατάλληλο τμήμα του ραδιοφάσματος για νέες προηγμένες υπηρεσίες. |512 | Η τροποποίηση της οδηγίας και η έκδοση μέτρου τεχνικής εναρμόνισης που θα καθορίζει νέους όρους χρήσης συνιστούν αλλαγή της ρυθμιστικής προσέγγισης, στο πνεύμα της απόφασης για το ραδιοφάσμα, δηλαδή οι τεχνικές λεπτομέρειες της διαχείρισης του ραδιοφάσματος να ρυθμίζονται στα μέτρα εφαρμογής, απαλλάσσοντας έτσι το Ευρωπαϊκό Κοινοβούλιο και το Συμβούλιο από αυτό το καθήκον. |513 | Η εναρμόνιση του ραδιοφάσματος θα διευκολύνει την αποστολή των εθνικών αρχών και ανταποκρίνεται στις προσδοκίες τους. |514 | Οι εναρμονισμένοι όροι χρήσης του ραδιοφάσματος θα προσφέρουν νέες ευκαιρίες στους φορείς εκμετάλλευσης κινητών επικοινωνιών, καθώς και στους χρήστες των κινητών τηλεφώνων, ιδιαίτερα σε αγροτικές περιοχές. |516 | Η πρόταση περιλαμβάνεται στο κυλιόμενο πρόγραμμα της Επιτροπής για την ενημέρωση και την απλούστευση του κοινοτικού κεκτημένου. |520 | Τροποποίηση της υφιστάμενης νομοθεσίας Η πρόταση αποσκοπεί στην τροποποίηση της υφιστάμενης νομοθεσίας. |560 | Ευρωπαϊκός Οικονομικός Χώρος Η προτεινόμενη πράξη αφορά θέμα του ΕΟΧ και συνεπώς πρέπει να επεκταθεί και στον Ευρωπαϊκό Οικονομικό Χώρο. |2008/0214 (COD)Πρόταση γιαΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥπερί τροποποίησης της οδηγίας 87/372/ΕΟΚ του Συμβουλίου σχετικά με τις ζώνες συχνοτήτων που θα διατεθούν για τη συντονισμένη εισαγωγή των πανευρωπαϊκών ψηφιακών κυψελωτών δημόσιων επίγειων κινητών επικοινωνιών στην Κοινότητα(Κείμενο που παρουσιάζει ενδιαφέρον για τον ΕΟΧ)TΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,την πρόταση της Επιτροπής[7],τη γνώμη της Ευρωπαϊκής Οικονομικής και Κοινωνικής Επιτροπής[8],τη γνώμη της Επιτροπής των Περιφερειών[9],ενεργώντας σύμφωνα με τη διαδικασία που προβλέπεται στο άρθρο 251 της Συνθήκης[10],Εκτιμώντας τα ακόλουθα:(1) Στην οδηγία 87/372/ΕΟΚ του Συμβουλίου, της 25ης Ιουνίου 1987, σχετικά με τις ζώνες συχνοτήτων που θα διατεθούν για τη συντονισμένη εισαγωγή των δημόσιων πανευρωπαϊκών κυψελωτών ψηφιακών επίγειων κινητών επικοινωνιών στην Κοινότητα[11], η οποία συμπληρώνεται με τη σύσταση του Συμβουλίου, της 25ης Ιουνίου 1987, για τη συντονισμένη εγκατάσταση των δημόσιων πανευρωπαϊκών κυψελωτών ψηφιακών χερσαίων κινητών επικοινωνιών στην Κοινότητα[12], και με το ψήφισμα του Συμβουλίου, της 14ης Δεκεμβρίου 1990,σχετικά με το τελικό στάδιο της συντονισμένης εφαρμογής των πανευρωπαϊκών επίγειων δημόσιων ψηφιακών κινητών επικοινωνιών (GSM)[13], αναγνωρίζεται η ανάγκη για πλήρη αξιοποίηση των δυνατοτήτων που προσφέρουν τα σύγχρονα τηλεπικοινωνιακά δίκτυα, ιδίως των κινητών ραδιοεπικοινωνιών, προς όφελος της οικονομικής ανάπτυξης της Κοινότητας. Έχει αναγνωριστεί η μοναδική ευκαιρία που προσφέρει η μετάβαση στη δεύτερη γενιά των ψηφιακών κυψελωτών κινητών επικοινωνιών για την εγκατάσταση γνήσια πανευρωπαϊκών κινητών επικοινωνιών.(2) Οι ζώνες συχνοτήτων των 890-915 MHz και των 935-960 MHz (ζώνη των 900 MHz) προορίζονταν αποκλειστικά για δημόσιες πανευρωπαϊκές κυψελωτές ψηφιακές κινητές επικοινωνίες που πρέπει να παρέχονται σε κάθε κράτος μέλος, σύμφωνα με κοινή προδιαγραφή, γνωστή ως GSM.(3) Από το 1987 και μετά, έχουν αναπτυχθεί νέες τεχνολογίες ψηφιακών ραδιοεπικοινωνιών ικανές να παρέχουν καινοτόμες πανευρωπαϊκές ηλεκτρονικές επικοινωνίες, οι οποίες μπορούν να συνυπάρχουν με το GSM στη ζώνη των 900 MHz μέσα σε μάλλον τεχνολογικά ουδέτερο κανονιστικό πλαίσιο. Η ζώνη των 900 MHz διαθέτει καλά χαρακτηριστικά διάδοσης, καλύπτει μεγαλύτερη απόσταση από τις υψηλότερες ζώνες συχνοτήτων, και επιτρέπει την επέκταση σύγχρονων υπηρεσιών φωνής, δεδομένων και υπηρεσιών πολυμέσων σε αραιοκατοικημένες και αγροτικές περιοχές.(4) Με παράλληλη διατήρηση της διάθεσης του GSM για χρήστες σε όλη την Ευρώπη, προκειμένου να συμβάλει στην επίτευξη των στόχων της εσωτερικής αγοράς και της πρωτοβουλίας i2010 «Ευρωπαϊκή κοινωνία της πληροφορίας για την ανάπτυξη και την απασχόληση» [14] και να βελτιστοποιήσει τον ανταγωνισμό, προσφέροντας στους χρήστες ευρεία επιλογή υπηρεσιών και τεχνολογιών, η χρήση της ζώνης των 900 MHz πρέπει να είναι διαθέσιμη και σε άλλες τεχνολογίες για την παροχή πρόσθετων συμβατών προηγμένων πανευρωπαϊκών υπηρεσιών που θα συνυπάρχουν με το GSM.(5) Η ελευθέρωση της χρήσης της ζώνης των 900 MHz θα μπορούσε ενδεχομένως να οδηγήσει σε στρεβλώσεις του ανταγωνισμού. Ειδικότερα, στην περίπτωση που σε ορισμένους φορείς εκμετάλλευσης κινητών επικοινωνιών δεν έχει εκχωρηθεί ραδιοφάσμα στη ζώνη των 900 MHz, θα μπορούσαν να βρεθούν σε μειονεκτική θέση από άποψη κόστους και αποτελεσματικότητας σε σύγκριση με φορείς που θα είναι σε θέση να παρέχουν υπηρεσίες τρίτης γενιάς (3G) στην εν λόγω ζώνη. Σύμφωνα με το κανονιστικό πλαίσιο για τις ηλεκτρονικές επικοινωνίες, και ιδίως την οδηγία 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση)[15], τα κράτη μέλη μπορούν να τροποποιήσουν ή/και να επανεξετάσουν δικαιώματα χρήσης του ραδιοφάσματος και έτσι διαθέτουν τα εργαλεία για την αντιμετώπιση, όπου αυτό απαιτείται, τέτοιων πιθανών στρεβλώσεων.Τα κράτη μέλη πρέπει ειδικότερα να εξετάσουν κατά πόσο η εφαρμογή της εν λόγω οδηγίας θα μπορούσε να έχει ως αποτέλεσμα στρέβλωση του ανταγωνισμού στις υπό εξέταση αγορές κινητής τηλεφωνίας. Σε περίπτωση που το διαπιστώσουν, πρέπει να εξετάσουν εάν είναι αντικειμενικά δικαιολογημένη και ανάλογη η τροποποίηση των δικαιωμάτων χρήσης των φορέων εκμετάλλευσης στους οποίους χορηγήθηκαν δικαιώματα χρήσης των συχνοτήτων στους 900 MHz και, όπου αυτό είναι αναλογικό, να επανεξετάσουν αυτά τα δικαιώματα χρήσης και να τα ανακατανείμουν, προκειμένου να αντιμετωπιστούν οι εν λόγω στρεβλώσεις. Πριν από κάθε απόφαση για ανάληψη τέτοιας δράσης πρέπει να προηγείται δημόσια διαβούλευση .(6) Προκειμένου συστήματα εκτός από το GSM να συνυπάρχουν με τα συστήματα GSM στην ίδια ζώνη, πρέπει να αποφεύγονται επιβλαβείς παρεμβολές με την εφαρμογή τεχνικών όρων χρήσης που ισχύουν για άλλες τεχνολογίες εκτός GSM οι οποίες χρησιμοποιούν τη ζώνη των 900 MHz.(7) Με την απόφαση 676/2002/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με ένα κανονιστικό πλαίσιο για την πολιτική του ραδιοφάσματος στην Ευρωπαϊκή Κοινότητα (εφεξής απόφαση για το ραδιοφάσμα)[16] παρέχεται στην Επιτροπή η δυνατότητα να θεσπίσει τεχνικά μέτρα για τη διάθεση και αποδοτική χρήση του φάσματος ραδιοσυχνοτήτων.(8) Όπως ζήτησε η Επιτροπή, η Ευρωπαϊκή Διάσκεψη των Διοικήσεων Ταχυδρομείων και Τηλεπικοινωνιών (εφεξής CEPT) εκπόνησε τεχνικές εκθέσεις που αποδεικνύουν ότι το UMTS θα μπορούσε να συνυπάρχει με το GSM στη ζώνη των 900 MHz, συμπεριλαμβανομένης της λεγόμενης ζώνης επέκτασης (880-890 MHz και 925-935 MHz). Οι ζώνες των 880-915 MHz και των 925-960 MHz πρέπει επομένως να ανοίξουν στο UMTS, ένα σύστημα που μπορεί να συνυπάρχει με το GSM, καθώς και σε άλλα συστήματα, μόλις αποδειχθεί ότι μπορούν να συνυπάρχουν με το GSM σύμφωνα με τη διαδικασία της απόφασης για το ραδιοφάσμα σχετικά με τη θέσπιση εναρμονισμένων όρων για τη διάθεση και αποδοτική χρήση του ραδιοφάσματος.(9) Για τους σημερινούς χρήστες σε παρακείμενες ζώνες πρέπει να εξασφαλίζεται κατάλληλη προστασία. Πρέπει, παράλληλα, να ληφθούν υπόψη μελλοντικά συστήματα επικοινωνιών για την αεροπορία, πάνω από τα 960 MHz, που συμβάλλουν στην τήρηση των στόχων της κοινοτικής πολιτικής στον τομέα αυτό. Η CEPT έχει διατυπώσει τεχνικές συστάσεις σχετικά με το θέμα αυτό.(10) Για να καταστεί δυνατή η εγκατάσταση νέων ψηφιακών τεχνολογιών στη ζώνη των 900 MHz, σε συνύπαρξη με τα συστήματα GSM, πρέπει να τροποποιηθεί ανάλογα η οδηγία 87/372/ΕΟΚ και πρέπει να αρθεί η αποκλειστική δέσμευση της ζώνης αυτής για GSM,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 87/372/EΟΚ τροποποιείται ως ακολούθως:1.  Το άρθρο 1 αντικαθίσταται από το ακόλουθο κείμενο:«1. Τα κράτη μέλη καθιστούν διαθέσιμες τις ζώνες ραδιοσυχνοτήτων των 880-915 MHz και των 925-960 MHz για συστήματα GSM και για συστήματα UMTS, καθώς και για άλλα επίγεια συστήματα ικανά να παρέχουν υπηρεσίες ηλεκτρονικών επικοινωνιών τα οποία μπορούν να συνυπάρχουν με συστήματα GSM, σύμφωνα με τα τεχνικά μέτρα εφαρμογής που έχουν θεσπιστεί κατ’ εφαρμογή της απόφασης αριθ. 676/2002/EΚ.2. Κατά την εφαρμογή της παρούσας οδηγίας, τα κράτη μέλη εξετάζουν κατά πόσο η υφιστάμενη εκχώρηση ραδιοφάσματος στα 900 MHz σε ανταγωνιζόμενους φορείς εκμετάλλευσης κινητών επικοινωνιών στην επικράτειά τους είναι δυνατόν να νοθεύσει τον ανταγωνισμό στις σχετικές αγορές κινητής τηλεφωνίας, και στις αιτιολογημένες και αναλογικές περιπτώσεις, αντιμετωπίζουν τις εν λόγω στρεβλώσεις σύμφωνα με το άρθρο 14 της οδηγίας 2002/20/ΕΚ.»'2.  Το άρθρο 2 αντικαθίσταται από το ακόλουθο κείμενο:«Για τους σκοπούς της παρούσας οδηγίας, ισχύουν οι ακόλουθοι ορισμοί:(α) Ως «σύστημα GSM» νοείται δίκτυο ηλεκτρονικών επικοινωνιών που συμμορφώνεται με τα πρότυπα GSM, όπως δημοσιεύονται από το ETSI, ιδίως τα EN 301 502 και EN 301 511,(β) Ως «σύστημα UMTS» νοείται δίκτυο ηλεκτρονικών επικοινωνιών που συμμορφώνεται με τα πρότυπα UMTS, όπως δημοσιεύονται από το ETSI, ιδίως τα EN 301 908-1, EN 301 908-2, EN 301 908-3 και EN 301 908-11».3.  Το άρθρο 3 αντικαθίσταται από το ακόλουθο κείμενο:«1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία εντός έξι μηνών από την ημερομηνία έναρξης ισχύος της παρούσας οδηγίας. Ανακοινώνουν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ αυτών και των διατάξεων της παρούσας οδηγίας. Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από τέτοια αναφορά κατά την επίσημη δημοσίευσή τους. Τα κράτη μέλη καθορίζουν τον τρόπο με τον οποίο γίνεται η παραπομπή αυτή.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.»4.  Το άρθρο 4 καταργείται.Άρθρο 2Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Άρθρο 3Η παρούσα οδηγία απευθύνεται στα κράτη μέλη.Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος [1] ΕΕ L 196 της 17.7.1987, σ. 81.[2] ΕΕ L 196 της, 17.7.1987, σ. 85.[3] ΕΕ C 329 της 31.12.1990, σ. 25.[4] Ανακοίνωση της Επιτροπής στο Συμβούλιο, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών , COM(2005) 229 τελικό.[5] COM(2007)50[6] Ανακοίνωση της Επιτροπής στο Συμβούλιο, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών, COM(2005) 229 τελικό.[7] ΕΕ C , , σ. .[8] ΕΕ C , , σ. .[9] ΕΕ C , , σ. .[10] ΕΕ C , , σ. .[11] ΕΕ L 196 της 17.7.1987, σ. 85.[12] ΕΕ L 196 της 17.7.1987, σ. 81.[13] ΕΕ C 329 της 31.12.1990, σ. 25.[14] Ανακοίνωση της Επιτροπής στο Συμβούλιο, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών, COM(2005) 229 τελικό.[15] ΕΕ L 108 της 24.4.2002, σ. 21.[16] ΕΕ L 108 της 24.4.2002, σ. 1.